**Nylig avdød:** Artikkelen handler om en person som døde nylig. Slike biografier kan bli hyppig endret og oppdatert. Les som vanlig Wikipedia med kritisk sans.

**Erling Bjøl** (1918–2023) var en dansk journalist, statsviter og historiker.

Liv og virke
------------

### BaKgrunn

Erling Bjøl var sønn av togfører H.M.I. Bjøl (død 1966) og hana hustru Johanne *f.* Nielsen. Han ble student fra Rungsted Statsskole i 1937 og mag.art. i 1948.

### Tidlig karriere

Han ble utenrikspolitisk medarbeider ved United Press Association i 1938. Under Andre verdenskrig flyktet han til London og ble en del av den illegale presse. Han virket for *Nationaltidende* (1942) og for BBC i London (1944). For innsatsen under krigen mottok han Kong Christian den X.s frihedsmedalje.

Etter krigen arbeidet han for *Dagbladet Information* (1945-1959). I perioden 1949–51 var han også Danmarks Radios korrespondent ved FN i New York.

Han virket så for *Politiken* fra 1959, først som Pariskorrespondent.

### Akademiker, kommentator, forfatter

Han tok en eksamen i litteraturhistorie ved Universitetet i København i 1948, og under et studieopphold i Sverige fikk han øynene opp for statskunnskap. I 1963 ble han konstituert professor i statskundskab ved Aarhus Universitet (fast ansatt fra 1967), hvor han i årene frem til 1983 stod for oppbygningen av det nye fag internasjonal politikk. Erling Bjøl var en av idégiverne bak det utenrikspolitiske institutt i Danmark. I 1966 ble han dr.scient.pol. I 1974 ble han opptatt i Videnskabernes Selskab.

Erling Bjøls politologiske forfatterskap dekker især fransk og dansk utenrikspolitikk, men han skrev også om historiske emner. Derutover var han i mange år en kjent politisk kommentator i aviser og på fjernsyn.

Blant Bjøls verker er *Verdenshistorien etter 1945: Duellen uten ende* (1972), utgitt i Norge som tillegg til Carl Grimbergs verdenshistorie. I *Hvorfor krig?* (1998) og *Hvordan fred?* (2000) presenterte Bjøl historiske analyser av fenomenene krig og fred. I *Den franske forbindelse – fra Holger Danske til Sarkozy* (2008) beskriver Bjøl forskjeller i mentalitet og kultur mellom Frankrike og Danmark.

Erling Bjøl utgav i 1993-94 sine erindringer i to bind.

Heder og priser
---------------

* 1993 Sven Henningsen-prisen
* 1995 Publicistprisen
* 1999 Drassows Legat
* 2004 Den Berlingske Fonds Journalistpris
* 2004 Ebbe Muncks Hæderspris

Bibliografi
-----------

* (no) Publikasjoner av Erling Bjøl i BIBSYS

Referanser
----------

1. ↑   Store norske leksikon, Store norske leksikon-ID Erling\_Bjøl, besøkt 13. mars 2020[Hentet fra Wikidata]
2. 1 2 3 4   Dansk Biografisk Leksikon-ID Erling\_Bjøl, besøkt 22. desember 2023[Hentet fra Wikidata]
3. ↑   Dansk biografisk leksikon[Hentet fra Wikidata]
4. 1 2   Kraks Blå Bog, 1974 edition, www.rosekamp.dk, besøkt 22. desember 2023[Hentet fra Wikidata]
5. ↑   denstoredanske.lex.dk, besøkt 28. oktober 2021[Hentet fra Wikidata]
6. 1 2 3  «BJØL Erling». *Kraks Blå Bog*. 1974. Arkivert fra originalen 28. mai 2011. Besøkt 18. januar 2011.
7. 1 2  «Erling Bjøl». *Den Store Danske* **(danska)**. Besøkt 25. desember 2017.
8. 1 2 3  Harding, Merete; Haagerup, Niels Jørgen. «Erling Bjøl». *Dansk Biografisk Leksikon, 3. udgave*. Besøkt 22. desember 2023.

Kilder
------

* «BJØL Erling» i Kraks Blå Bog 1974

Eksterne lenker
---------------

* (da) Erling Bjøl på Filmdatabasen Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Dansk biografisk leksikon **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |

Portal: Danmark